MT
C 441/4
Il-Ġurnal Uffiċjali tal-Unjoni Ewropea
21.11.2022
Parti oħra fil-proċedura: Is-Servizz Ewropew għall-Azzjoni Esterna B’digriet tal-5 ta’ Ottubru 2022, il-Qorti tal-Ġustizzja (Is-Seba’ Awla) ċaħdet l-appell bħala manifestament inammissibbli u kkundannat lill-appellanti jbatu l-ispejjeż rispettivi tagħhom.
Appell ippreżentat fit-2 ta’ Marzu 2022 minn FZ et mis-sentenza mogħtija mill-Qorti Ġenerali (It-Tmien Awla) fil-15 ta’ Diċembru 2021 fil-Kawża T-618/20, FZ et vs Il-Kummissjoni (Kawża C-172/22 P) (2022/C 441/07) Lingwa tal-kawża: il-Franċiż Partijiet Appellanti: FZ et (rappreżentant: J.-N. Louis, avukat) Parti oħra fil-proċedura: Il-Kummissjoni Ewropea B’digriet tal-5 ta’ Ottubru 2022, il-Qorti tal-Ġustizzja (Is-Seba’ Awla) ċaħdet l-appell bħala manifestament inammissibbli u kkundannat lill-appellanti jbatu l-ispejjeż rispettivi tagħhom.
Talba għal deċiżjoni preliminari mressqa mil-Landgericht Frankfurt am Main (il-Ġermanja) fid-29 ta’ Lulju 2022 – AQ vs trendtours Touristik GmbH (Kawża C-511/22) (2022/C 441/08) Lingwa tal-kawża: il-Ġermaniż Qorti tar-rinviju Landgericht Frankfurt am Main
Partijiet fil-kawża prinċipali Rikorrent: AQ Konvenut: trendtours Touristik GmbH
Domandi preliminari 1) L-ewwel sentenza tal-Artikolu 12(2) tad-Direttiva (UE) 2015/2302 tal-Parlament Ewropew u tal-Kunsill tal-25 ta’ Novembru 2015 dwar pakketti tal-ivvjaġġar u arranġamenti tal-ivvjaġġar marbuta, li temenda r-Regolament (KE) Nru 2006/2004 u d-Direttiva 2011/83/UE tal-Parlament Ewropew u tal-Kunsill u li tħassar id-Direttiva tal-Kunsill 90/314/KEE (1) (id-“Direttiva dwar pakketti tal-ivvjaġġar”) għandha tiġi interpretata fis-sens li, minbarra d-dritt previst fl-Artikolu 12(1) tad-Direttiva dwar pakketti tal-ivvjaġġar, tipprovdi dritt ta’ xoljiment addizzjonali, li l-effetti legali tiegħu japplikaw biss meta l-vjaġġatur jinvoka tali dritt fid-dikjarazzjoni tiegħu ta’ xoljiment tal-kuntratt?
2) L-Artikolu 12(2) tad-Direttiva dwar pakketti tal-ivvjaġġar għandu jiġi interpretat fis-sens li l-obbligu li titħallas tariffa ta’ xoljiment jibqa’ japplika meta l-vjaġġatur ma jkun indika ebda raġuni fid-dikjarazzjoni ta’ xoljiment tiegħu tal-pakkett tal-ivvjaġġar jew ikun indika raġuni li ma hijiex relatata ma’ ċirkustanza inevitabbli u straordinarja?
(1)
ĠU 2015 L 326, p. 1